
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1445 

13 Ιουλίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΑΛΕΞΑΝΔΡΑΣ ΣΟΦΙΑΝΟΥ- 
Μ ΕΤΑΞΑ» και κύρωση του οργανισμού αυτού. 1 

ΑΠΟΦΑΣΕΙΣ 

Συμπλήρωση της Α5/2005/ΦΕΚ 749/Β/99 Υπουργικής 
Απόφασης «Τροποποίηση και συμπλήρωση της Φ. 
Γ4Ε/5258 Υπουργικής απόφασης, «Περί ρυθμίσε- 
ως λεπτομερειών εφαρμογής του 361/1969 Ν.Δ. 
«Περί ασκήσεως του επαγγέλματος του αισθητι¬ 


κού» (ΕΚ 426/17>6.70/τευχ, Β'). 2 

Σύσταση Ν*Π* στο Δήμο Καρλοβασίων Ν, Σάμου με την 
επωνυμία «Σχολική Επιτροπή Τεχνικού Επαγγελμα¬ 
τικού Λυκείου Καρλοβασίου». 3 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Κατέρη Ρωξάνη του Δημητρί- 
ου. 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Υπουργική απόφαση Α5/ 
2618/12.5.99 «Χαρακτηρισμός ιατρικών ειδικοτή¬ 


των ως αγόνων»... 5 

Διορθώσεις σφαλμάτων στη Γ2β/1893/1999 απόφαση 
Υπουργού Υγείας και Πρόνοιας. 6 


ΠΡΟΕΔΡΙΚΑ ΔΙΑΤΑΓΜΑΤΑ 

- 0 ) 

Έγκριση σύστασης του κοινωφελούς ιδρύματος με την ε¬ 
πωνυμία «ΙΔΡΥΜΑ ΑΛΕΞΑΝΔΡΑΣ ΣΟΦΙΑΝΟΥ-ΜΕΤΑ- 
ΞΑ» και κύρωση του οργανισμού αυτού* 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Την από 15/9/1993 ιδιόγραφη διαθήκη της Αλεξάν¬ 
δρας Μεταξά, που δημοσιεύθηκε μετοαριθ. 1974/97 πρα¬ 
κτικό του Μονομελούς Πρωτοδικείου Αθηνών, με την ο¬ 
ποία σύστησε κοινωφελές ίδρυμα με την επωνυμία «ΙΔΡΥ¬ 


ΜΑ ΑΛΕΞΑΝΔΡΑΣ ΣΟΦΙΑΝ ΟΥ-ΜΕΤΑΞΑ» και με έδρα την 
Αθήνα. 

2. Τις διατάξεις των άρθρων: α) 95 και 98 του Α*Ν. 
2039/39, β) 101 και 119του Εισαγωγικού Νόμου του Αστι¬ 
κού Κώδικα και γ) 108 και 110 του Αστικού Κώδικα. 

3. Την από 21.9.1998 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1107147/1239/0006Α/4-10-1996 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικοί. 

Με πρόταση του Υπουργού Πολιτισμού και του Υφυ¬ 
πουργού Οικονομικών αποφασίζουμε: 

Άρθρο μόνο 

1*-Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΑΛΕΞΑΝΔΡΑΣ ΣΟΦίΑΝΟΥ-ΜΕ- 
ΤΑΞΑ», η οποία έγινε από την Αλεξάνδρα Μεταξά με την α¬ 
πό 15.9. 1993 ιδιόγραφη διαθήκη που δημοσιεύθηκε με το 
αριθ, 1974/9,5.1997 πρακτικό του Μονομελούς Πρωτοδι¬ 
κείου Αθηνών. 

Το ίδρυ μα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Πολιτισμού και διέπεται από τις δια¬ 
τάξεις της παραπάνω συστατικής του πράξης, του παρα¬ 
κάτω οργανισμού, του Α.Ν. 2039/39 και των διαταγμάτων 
που εκδόθηκαν ή θα εκδοθούν, σε εκτέλεση του νόμου 
τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δέκα τέσσε¬ 
ρα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΑΛΕΞΑΝΔΡΑΣ ΣΟΦΙΑΝΟΥ- ΜΕ¬ 
ΤΑΞΑ» . 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ Α- 

ΛΕΞΑΝΔΡΑΣ ΣΟΦΙΑΝΟΥ-ΜΕΤΑΞΑ», που ουστήθηκε από 
την Αλεξάνδρα Μεταξά με την από 15.2.1993 ιδιόγραφη 
διαθήκη της που δημοσιεύθηκε με το αριθ. 1974/9,5.1997 
πρακτικό του Μονομελούς Πρωτοδικείου Αθηνών, αποτε¬ 
λεί νομικό πρόσωπο ιδιωτικού δικαίου καιδιέπεται από τις 
διατάξεις της παραπάνω συστατικής πράξης, του παρό- 
ντος οργανισμού, του Α.Ν. 2039/39, όπως κάθε φορά ι- 
σχύει ο νόμος αυτός και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2, Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και οτο μέσον αυτής την έδρα και το έτος έ¬ 
γκρισης της σύστασής του. 

Αρθρο 2 
Σκοπός 

Σκοπός του ιδρύματος είναι: Η χορήγηση υποτροφίας 
σε ένα {1) έως δύο (2) σπουδαστές της φωνητικής Σχολής 
του Ωδείου Αθηνών, οι οποίοι θα επιλέγουν από την Εστία 
Νέας Σμύρνης, μεταξύ των αριστούχων που θα έχουν ά¬ 
ψογο ήθος και ηλικία από 20 ετών έως 30 ετών. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Το υπ’αριθ. 14 διαμέρισμα του Γ' υπέρ το ισόγειο ο¬ 
ρόφου της πολ/κίας στην οδό Γ Σεπτεμβρίου 58, εμβα- 
δού 58 πί2, συνολικού όγκου 247 πί 3, 
β) Το υπ’αριθ.15 διαμέρισμα του Γ υπέρ το ισόγειο ο¬ 
ρόφου της ιδίας παραπάνω πολ/κίας, εμβαδού 167 γτι2, ό¬ 
γκου 485 γτι3, 

γ) Το υπ’αριθ,16 διαμέρισμα του Γ υπέρ το ισόγειο ο¬ 
ρόφου, της ιδίας παραπάνω πολ/κίας, εμβαδού 45 πι2, ό¬ 
γκου 133 πί3. 

2, Πάροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

Υ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιοσδήποτε 
φυσικού ή νομικού προσώπου προς αυτό. 

Αρθρο 4 
Διοίκηση 

1. Το ίδρυμα διοικείται από (5) πενταμελές Διοικητικό 
Συμβούλιο που αποτελείται από τους: 

1) Αριστόδημο Σοφιανό του Στεφάνου, επιχειρηματία, 

2) Ευγενία συζ.Κων/νου Σοφιανού, δικηγόρο, 

3) Κων/νο Σοφιανό του Νικολάου, επιχειρηματία, 

4) Τον εκάστοτε Πρόεδρο της Εστίας Ν,Σμύρνης, 

5) Τον Δ/ντή του Ωδείου Αθηνών. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Ανπ- 
πράεδρο, το Γραμματέα και τον Ταμία. 


3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του ΑΝ. 2039/39, 

4. Το Διοικητικό Συμβούλιο συνεδριάζει τακτικά κάθε 
τρεις (3) μήνες και έκτακτα οπότε το ζητήσει ο Πρόεδρος 
ή δύο (2) τουλάχιστον από τα μέλη του, με γραπτή αίτησή 
τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται όπ έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνού. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1, Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του ΑΝ 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν. 2039/39 και του 
από 20,12.1939 Β.Δ/τος (ΦΕΚ 552Α ? >. 

Μαζί με τον απολογισμό» καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του, Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρινεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις, 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου είκοσι (20) τουλάχιστον μέ¬ 
ρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι'αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 


β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει- 
ρισπκά) και τη σφραγίδα του ιδρύματος και ευθυνεται για 
την καταστροφή ή την απώλεια τούτων. 

2.0 Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορί¬ 
ζεται με απόφαση αυτού. 

Άρθρο 8 

Αρμοδιότητες Ταμία 

1.0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2, Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικ. Συμβουλίου που ορίζεται με από¬ 
φαση αυτού. 

Άρθρο 9 

Οικονομική διαχείριση 

1. Η Οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1 η Ιανουάριου και 
λήγει την 31 η Δεκεμβρίου του ίδιου έτους, 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π.Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2» Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12,1939 σχετικού Δ/τος 
(ΦΕΚ552/Α/22.12.1939). 

Αρθρο 10 

Επιλογή και ανακήρυξη υποτρόφων 

1. Δικαίωμα υπτροφίας έχουν οι σπουδαστές της φωνη¬ 
τικής Σχολής του Ωδείου Αθηνών, οι οποίοι είναι αριστού¬ 
χου άψογου ήθους και ηλικίας 20 έως 30 ετών. 

2 . Η επιλογή και ανακήρυξη των υποτρόφων γίνεται από 
την Εστία Νέας Σμύρνης , σύμφωνα με τις διατάξεις της 
συστατικής πράξης του ιδρύματος, του παρόντος οργα¬ 
νισμού του Α,Ν. 2039/1939 και του από 18.8,1941 Καν. 
Δ/τος (ΦΕΚ 286Α’). 

Αρθρο 11 

Χορήγηση υποτροφιών 

1 Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, α¬ 
νάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά- 
ξηςτου ιδρύματος, του άρθρου 54του Α.Ν.2039/1939 και 
του άρθρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21,23, 24, 26 και 
27του από 18.8.1941 Καν.Δ/τος (ΦΕΚ286Α 5 ). 

3. Η χορήγηση της υποτροφίας διακόπτεται όταν συ¬ 
ντρέχουν οι προύποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Κανονιστικού Διατάγματος» οι ο¬ 
ποίες διαπιστώνονται με πράξη του Διοικητικού 
Συμβουλίου του ιδρύματος, που έχει υποχρέωση να πα- 
ρακολουθείτην όλη πορεία των σπουδώντων υποτρόφων 
και να αξιώνει απ’αυτούς την υποβολή, κάθε έτος, απο¬ 
δεικτικών στοιχείων της επίδοσής τους. 

Αρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμιβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη» 
άλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο- 
νταιτα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Καν.Δ/τος. 
ε) Βιβλίο - μητρώο χορήγησης οικονομικών ενισχύσεων, 
στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 


βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1, Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Εοτία Νέας 
Σμύρνης για την εκπλήρωση του ιδίου σκοπού. 

Στον Υπουργό Πολιτισμού και στον Υφυπουργό Οικονο¬ 
μικών αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 26 Μάίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΟΛΙΤΙΣΜΟΥ ΟΙΚΟΝΟΜΙΚΩΝ 

ΕΛΙΣΑΒ ΕΤ ΠΑΠΑΖΩΗ ΓΕΩΡΓΙΟΣ ΔΡΥΣ 

- 4 - 

ΑΠΟΦΑΣΕΙ Σ 

Αρίθ. Α5/ΟΙΚ. 3765 (2) 

Συμπλήρωση της Α5/2005/ΦΕΚ 749/Β/99 Υπουργικής Α¬ 
πόφασης «Τροποποίηση και συμπλήρωση της Φ. 
Γ4Ε/5258 Υπουργικής απόφασης», «Περί ρυθμίσεως 
λεπτομερειών εφαρμογής του 361/1969 ΝΑ.» «Περί α- 
σκήσεως του επαγγέλματος του αισθητικού» (ΕΚ 
426/17.6.70/τευχ. Β'). 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το ΝΑ 361/69 «Περί ασκήσεως του επαγγέλματος 
του αισθητικού» ΦΕΚ 244/Α'28.11.69. 

2. Τις διατάξεις της Φ. Γ4Ε/5258/70 «Περί ρυθμίσεως 
λεπτομερειών εφαρμογής του υπ’ αριθμ. 361/1969 ΝΑ. 
«περί ασκήσεως του επαγγέλματος του αισθητικού». 

3. Την 1273/86 Υπουργική απόφαση ΦΕΚ 856/Β/36 «Δι- 
καιολογητικά που απαιτούνται για τη διεκπεραίωση των υ¬ 
ποθέσεων των πολιτών με το Υπουργείο Υγείας, Πρόνοι¬ 
ας και Κοινωνικών Ασφαλίσεων, 

4. Την 5803/13,11,98 Κοινή Απόφαση του Πρωθυπουρ¬ 
γού και του Υπουργού Υγείας και Πρόνοιας με θέμα: «Α- 

νάθεση αρμοδιοτήτων στους Υφυπουργούς Υγείας και 
Πρόνοιας «Νικόλαο Φαρμάκη και Θεόδωρο Κοτσώνη» 
που δημοσιεύθηκεστοΦΕΚ 1178/Β/13.11.98». 

4, Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Η παρ. α) 2. της αριθμ. Α5/2005 (ΦΕΚ 749/Β/99) «Τρο¬ 
ποποίηση και συμπλήρωση της Φ. Γ4Ε/5258 Υπουργικής 
Απόφασης «Περί ρυθμίσεως λεπτομερειών εφαρμογής 
του 361/1969 ΝΑ «περί ασκήσεως του επαγγέλματος 
του αισθητικού» {ΦΕΚ 426/Β717.6.70), συμπληρώνεται 
ως εξής: 

9) Αντίγραφο αδείας ασκήσεως επαγγέλματος αισθητι¬ 
κού ή φωτοτυπία νόμιμα επικυρωμένη, 

10) Λεπτομερή κατάσταση των μηχανημάτων εις δι- 
πλούν, μετά των διακριτικών στοιχείων αυτών. 

11) Βεβαίωση του προμηθευτή εις διπλούν ότι τα μηχα¬ 
νήματα είναι εγκεκριμένα από το Υπουργείο Βιομηχανίας 
και δεν υπερβαίνουν την υπό του νόμου καθορισθείσατά- 
ση. 

12) Υπεύθυνη δήλωση του άρθρου 8 Ν. 1599/86 από α- 
δειούχο ηλεκτρολόγο, ο οποίος έχει ανάλογο προς την ε¬ 
γκατεστημένη ισχύ άδεια για τους όρους εγκαταστάσεως 
και λειτουργίας των μηχανημάτων (γείωση-συσκευή προ¬ 
στασίας έναντι ηλεκτροπληξίας κ.λ.π,), ώστε να διασφα¬ 
λίζεται η υγεία και η σωματική ακεραιότητα των πελατών. 

Από τη δημοσίευση της απόφασης αυτής παύει να ι¬ 
σχύει κάθε αντίθετη διάταξη. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 22 Ιουνίου 1999 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-φ- 

Αριθ, ΕΣ: 1995 (3) 

Σύσταση Ν.Π. στο Δήμο Καρλοβασίων Ν. Σάμου με την ε¬ 
πωνυμία «Σχολική Επιτροπή Τεχνικού Επαγγελματι¬ 
κού Λυκείου Καρλοβασίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη πς διατάξεις: 

1. Τον Νόμο 2503/1997 «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την Τοπ. 
Αυτ/ση και άλλες διατάξεις». 

2. Την παρ. 8-15 του άρθρου 5 του Νόμου 1894/1990 
«Για την Ακαδημία Αθηνών και άλλες εκπαιδευτικές δια¬ 
τάξεις». 

3. Του άρθρου 203 του Δημοτικού και Κοινοτικού Κώδι¬ 
κα {Π Α 410/950. 

4. Την αριθ. 1482/29.10.97 απόφαση του Γεν. Γραμμα- 
τεά Περκρ. Βόρειου Αιγαίου «Μεταβίβαση δικαιώματος 
υπογραφής με εντολή Γεν. Γραμματέα Περιφέρειας 
Β. Αιγαίου στον Πρ/νο Δ/νσης και στους Πρ/νους Τμη¬ 
μάτων 

5. Την αριθ. 888/3.6.1998 απόφαση του Γεν. Γραμματέα 


Περιφέρειας Βορείου Αιγαίου «Τοποθέτηση πρ/νης 
Δ/νσης Νομού Σάμου». 

6. Την αριθ. 105/24.5.1999 νόμιμη απόφση Δημοτικού 
Συμβουλίου Καρλοβασίων Νομού Σάμου, που αφορά σύ¬ 
σταση σχολικής επιτροπής, αποφασίζουμε: 

1. Συνιστάται στον Δήμο Καρλοβασίων Νομού Σάμου ί¬ 
διο Νομικό Πρόσωπο με την επωνυμία «Σχολική επιτροπή 
Τεχνικού Επαγγελματικού Λυκείου Καρλοβασίου». 

2. Σκοπός του Νομικού Προσώπου είναι: 

α) Η διαχείρηση των πιστώσεων που διατίθενται που 
διατίθενται για τις λειτουργικές δαπάνες καθαριότητας, 
θέρμανσης, φωτισμού, ύδρευσης, τηλεφώνου, αποχέ¬ 
τευσης, αναλώσιμων υλικών, κ.λ.π, 
β) Η εκτέλεση μικρών έργων για επισκευή και συντήρη¬ 
ση των διδακτηρίων, 

γ) Η αποκατάσταση φθορών και ζημιών των επίπλων, ε¬ 
ξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο ε¬ 
φοδιασμός των σχολικών μονάδων με έπιπλα και σκεύη, 
με βιβλία για την σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 

3. Το Νομικό Πρόσωπο διοικείται από επταμελές (7) Δι¬ 
οικητικό Συμβούλιο αποτελούμενο από: α) Τον εκάστοτε 
Δήμαρχο ως Πρόεδρο, β) Δύο Δημοτικούς Συμβούλους, 
γ) Τον εκάστοτε Λυκειάρχη, δ) Τον εκάστοτε εκπρόσωπο 
συλλόγου γονέων και κηδεμόνων, ε) Τον εκάστοτε εκ¬ 
πρόσωπο μαθητικών κοινοτήτων, οπ) Ένα δημότη κάτοι¬ 
κο του Δήμου αναπληρούμενοι νόμιμα. Η θητεία των με¬ 
λών του Δημοτικού Συμβουλίου ακολουθεί τη Δημοτική 
περίοδο. Το Διοικ. Συμβούλιο εκλέγει Αντιπρόεδρο - 
Γ ραμματέα. 

4. Πόροι του Νομικού Προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του Κράτους, 

γ) Κάθε είδους εισφορές, δωρεές, κληρονομιές, κληρο¬ 
δοσίες κ,λ, π. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία τον εφόσον υπάρχει πε¬ 
ριουσία. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικ. 
Συμβουλίου και όταν αυτός απουσιάζει ή κωλύεται από 
τον Αντιπρόεδρο. 

7. Από τις διατάξεις της απόφασης αυτής προκαλείται 
δαπάνη σε βάρος του Κ.Α. 2/212.1 του προϋπολογισμού 
του Δήμου Καρλοβασίων ποσού 300.000 ετησίως. 

Η απόφαση αυτή να δημοσιευθεί στην εφημερίδα της 
Κυβερνήσεως 

Σάμος, 17 Ιουνίου 1999 

Με εντολή Γενικού Γραμματέα Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΑΟΥ 

-♦- 

Αριθ. οικ. 1068 (4) 

Χορήγηση άδειας ασκήσεως επαγγέλματος Κοινωνικού 
Λειτουργού οτην Κατέρη Ρωξάνη του Δημητρίου. 

Ο ΝΟΜΑΡΧΗΣ ΣΑΜΟΥ 

Με την 909/1,6.1999 απόφαση Νομάρχη Σάμου έχει χο¬ 
ρηγηθεί στην Κατέρη Ρωξάνη του Δημητρίου άδεια ασκή¬ 
σεως επαγγέλματος Κοινωνικού Λειτουργού. 

Σάμος, 18 Ιουνίου 1999 

Με εντολή Νομάρχη 
Η Προΐσταμένη 
Μ. ΠΑΠΑΚΩΣΤΑΝΤΗ 


ΔΙΟΡΘ ΩΣΕΙΣ ΣΦΑΛ ΜΑΤΩΝ 

(5) 

Η παρ, 1 της Υπουργικής απόφασης Α5/2618/12.5.99 
«Χαρακτηρισμός ιατρικών ειδικοτήτων ως αγόνων» η ο¬ 
ποία δημοσιεύτηκε στο ΦΕΚ 1033/Β/99, που αναφέρεται 
στην ειδικότητα της Ακτινοθεραπευτικής, διορθώνεται 
ως εξής: «Ακτινοθεραπευτική - Ογκολογία», 

(Από το Υπουργείο Υγείας και Πρόνοιας) 

-Φ- 

( 6 ) 

Στο ΦΕΚ 1205/8799, στο οποίο δημοσιεύθηκε η Γ2β/ 
1893 απόφαση «Μεταβίβαση Κρατικού Παιδικού Σταθ¬ 
μού Περάματος στο Δήμο Γεροποτάμου Ν. Ρεθύμνου» 
γίνεται η παρακάτω διόρθωση: 

Στον τίτλο στο ορθό «Μεταβίβαση Κρατικού Παιδικού 
Σταθμού». Επίσης στην παραγρ. 4 του προοιμίου και 
μεταξύ της πρότασης «Κυβέρνηση και Κυβερνητικά 
Όργανα» «και το γεγονός ότι.Κρατικού Προϋπολογι¬ 

σμού» προστίθεται η πρόταση «και όπως αυτό τροπο¬ 
ποιήθηκε με το άρθρο 1 του Ν. 2469/97 (ΦΕΚ38/Α>. 

(Από το Υπουργείο Υγείας και Πρόνοιας) 

Πληροφορίες δημοσιευμάτων Α.Ε, - Ε.Π,Ε. 5225 761 

5230 841 

Πληροφορίες δημοσιευμάτων λοιπών Φ.Ε Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5246 141 

Βιβλιοθήκη παλαιών Φ.Ε,Κ. 5248 180 

Οδηγίες για δημοσιεύματα Α.Ε. - Ε.Π,Ε, 5248 785 

Εγγραφή Συνδρομητών Φ Ε.Κ. και 

αποστολή Φ.Ε.Κ, 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 16531 4135228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήρια Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1.Τ.Κ. 711 10 (081)396223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


ΤΙΜΗ ΦΥΛΛΩΝ ' Μέ *Ρ 1 8 0Ελίδες 2 °° δΡΧ ' 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Αηό θ σελίδες και άνω προσαύξηση 100 δρχ. ανπ Βσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α (Νόμοι. Π.Δ,. Συμβάσεις κ.λπ.) 

Β (Υπουργικές αποφάσεις κ,λπ) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π-Δ.Δ. (Διορισμοί κ.λπ. προσωπικού Ν.Π ΑΔ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β .1.) 

Ανωτάτου Ειδικού Δικαστηρίου (Α.Ε Α) 

Προκηρύξεων Α Σ Ε,Π. 

Ανωνύμων Εταιρειών & Ε.Π,Ε. 

60.000 δρχ 3 000 δρχ 

70.000 3.500 * 

15.000 * 750 >■ 

70,000 » 3.500 » 

30.000 1500 » 

15.000 » 750 « 

5.000 » 250 ι» 

10.000 » 500 * 

3.000 » 150 * 

10.000 500 » 

250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 * 12.500 » 

_ _____ .—■— ----——-----1 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
υε τπ φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

“Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και αι επιχειρήσεις αυτών πληρώνουν το μισό χρηματικό ποσο της 

συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζειτην 1η Ιανουαρίου και λήγει την 31η Δεκεμβρίου του ίδιου χρονου Δεν 

εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

1 Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 




